section_heading: Životopis
paragraph_text: thumb|lijevo|170px Anna Rita je kao filmska glumica debitirala 1993. malom ulogom u filmu L’uomo delle stelle Giuseppea Tornatorea. Tri godine kasnije prvi put je nastupila i u televizijskoj mini-seriji Il quarto Re Stefana Realija, a potom su zaredale uloge i u drugim TV serijama, primjerice Ultimo, Valeria medico legale i Una donna per amico. Godine 2000. je u TV seriji Le ali della vita glumila časnu sestru Celestinu: za tu je svoju glumačku izvedbu sljedeće godine dobila nagradu za najbolju sporednu ulogu na talijanskom Festivalu filma i televizije (tal. Festival del Cinema e della Televisione). Uslijedile su potom i druge njezine zapažene uloge u televizijskim produkcijama Maria Goretti (2003.) i L’uomo sbagliato (2005.). Kao filmska glumica posebno se istaknula ulogom socijalne radnice u filmu Le bande (2005.) Lucia Giordana te ulogom Anne Capobianco u filmu Che bella giornata (2012.) koji su zajedno realizirali Gennaro Nunziante i Checco Zalone.<ref>IMDb: (Anna) Rita Del Piano, pristupljeno 2. svibnja 2013.